**TOPIQ.kz – білім шыңына жол ашатын**

**заманауи платформа**

Қазіргі таңда білім алуда онлайн оқу жүйелері дамып, оқушыларға кез келген жерде, кез келген уақытта білім алуға мүмкіндік беріп отыр. Солардың ішінде маған ерекше көмектескен платформаның бірі – TOPIQ.kz. Бұл платформа арқылы мен тек сабақтарды қайталап қана қоймай, өз білімімді тереңдеттім.

TOPIQ – әртүрлі пәндер бойынша онлайн оқуға арналған ыңғайлы әрі тиімді платформа. Мұнда математика, физика, химия, биология, ағылшын тілі секілді пәндер қамтылған. Әр пәннен бейнесабақтар, жаттығулар мен тест тапсырмалары бар. Сабақтар өте түсінікті, қарапайым тілмен түсіндіріледі, сондықтан кез келген оқушы қиын тақырыптарды оңай меңгере алады. Егер бір нәрсе түсініксіз болса, видеоны қайта қосып көруге болады – бұл мен үшін өте ыңғайлы болды. Маған әсіресе биология мен химия пәндерінен көмегі көп тиді. Платформадағы бейнематериалдарды көргеннен кейін мен оларды жақсы меңгеріп алдым. Осылайша бұрын маған қиын көрінетін сабақтар қазір менің сүйікті пәндеріме айналды. Сонымен қатар әр тақырыптан кейін берілетін тест тапсырмалары арқылы өз білімімді тексеріп, қай жерде қателескенімді бірден көріп, түзетіп отырамын.

TOPIQ-дың ең үлкен артықшылығы – оның қолжетімділігі. Үйде отырсам да, сабақтан кейін немесе демалыс күндері білімімді жетілдіре аламын. Қосымша мұғалім іздеп немесе үйірмеге бармай-ақ, өз бетіммен оқуға мүмкіндік бар. Бұл уақытымды үнемдеп, өз оқуымды өзім басқаруыма жол ашады. Сонымен қатар бұл платформаның мазмұны оқушыны жалықтырмайтындай қызықты жасалған – видеолар нақты және визуалды түрде жақсы жеткізілген. Аудиоматериалдар да, интерактивті тапсырмалары да қамтылған.

Қорытындылай келе, TOPIQ.kz – біз үшін өте тиімді, қолжетімді және пайдалы білім көзі. Бұл платформа білімге құштар оқушылар үшін үлкен мүмкіндік береді. Өз білімін жетілдіргісі келетін барлық достарыма осы платформаны қолдануға кеңес беремін. Ол арқылы сен өз мақсатыңа жақындай түсесің!

Дарханова Айлана Дауренқызы

Саға мектеп-балабақшасының оқушысы

Ақтөбе облысы, Ойыл ауданы, Ақжар ауылы